അയല്വാസിയെ ക്രിസ്തു മതത്തിലേക്ക് മാറ്റാന് ശ്രമിച്ച കേസില് യുവാവ് അറസ്റ്റില് അയല്വാസിയെ ക്രിസ്തു മതത്തിലേക്ക് മാറ്റാന് ശ്രമിച്ച കേസില് ഉത്തര് പ്രദേശില് ഒരാള് അറസ്റ്റില്. ഉത്തര്പ്രദേശില് പുതുതായി നടപ്പാക്കിയ മതംമാറ്റല് നിരോധന നിയമപ്രകാരമാണ് ക്രിസ്ത്യന് യുവാവിനെതിരെ കേസെടുത്തത്. രോഗശമനവും സാമ്ബത്തിക സഹായവും വാഗ്ദാനം ചെയ്ത് ക്രിസ്തുമതത്തിേലക്ക് മാറ്റാന് ശ്രമിച്ചുവെന്ന് അയല്വാസി പരാതി നല്കുകയും കടുത്ത നടപടി ആവശ്യപ്പെട്ട് ഹിന്ദുത്വ സംഘടനകള് സമരം നടത്തുകയും ചെയ്തിരുന്നു. ഉത്തര് പ്രദേശിലെ മഹോബ ജില്ലയിലെ ആശിഷ് ജോണ് 40 ആണ് അറസ്റ്റിലായത്. ഇദ്ദേഹത്തിന്റെ അയല്വാസിയായ സച്ചിന് ദേവിനെ ക്രിസ്തു മതത്തിലേക്ക് മാറ്റാന് ശ്രമിച്ചുവെന്നാണ് പരാതി.സച്ചിന് ദേവിന് സ്ഥിരമായുള്ള തലവേദന മാറാന് ആശിഷ് ജോണ് ഒരു പാനീയം നല്കിയിരുന്നുവെന്ന് പരാതിയില് പറയുന്നു. എന്നാല്, ഈ പാനീയം കഴിച്ചിട്ടും സച്ചിന് ദേവിന്റെ തലവേദന മാറിയില്ല. വീണ്ടും പരാതി പറഞ്ഞ സച്ചിന്ദേവിനോട് ക്രിസ്തുമതം സ്വീകരിച്ചാല് ഇത്തരം തലവേദനകളൊന്നും ഉണ്ടാകില്ലെന്ന് ആശിഷ് ജോണ് പറഞ്ഞുവത്രെ. തുടര്ന്ന്, സച്ചിന് ദേവിന് ബിസിനസ് തുടങ്ങാന് 12000 രൂപ വാഗ്ദാനം ചെയ്യുകയും ചില പുസ്തകങ്ങള് നല്കുകയും ചെയ്തു.ദിവസങ്ങള്ക്ക് ശേഷം സച്ചിന് ദേവിനെ ആശിഷ് ജോണ് ചര്ച്ചിലേക്ക് ക്ഷണിക്കുകയും ചെയ്തു. ചര്ച്ചിലേക്ക് വന്നില്ലെങ്കില് തലവേദന മാറില്ലെന്ന് ആശിഷ് ജോണ് പറഞ്ഞതായും സച്ചിന് ദേവിന്റെ പരാതിയില് പറയുന്നു.ആശിഷ് ജോണിനെതിരെ നടപടി ആവശ്യപ്പെട്ട് ഹിന്ദുത്വ സംഘടനകള് പന്വാഡി പൊലീസ് സ്േറ്റഷനു മുന്നില് സമരം നടത്തിയിരുന്നു. ഉത്തര് പ്രദേശിലെ നിയമവിരുദ്ധ മതം മാറ്റല് നിരോധന നിയമത്തിലെ 3, 5 വകുപ്പുകള് അനുസരിച്ചാണ് ആശിഷ് ജോണിനെതിരെ കേസെടുത്തത്. അറസ്റ്റ് ചെയ്ത് കോടതിയില് ഹാജരാക്കിയ ആശിഷ് ജോണിനെ ജുഡീഷ്യല് കസ്റ്റഡിയില് അയച്ചുവെന്ന് അഡീഷനല് സൂപ്രന്റന്റ് ഒാഫ് പൊലീസ് ആര്.കെ ഗൗതം പറഞ്ഞു.